**Minerālu daudzveidība Zemes garozā**

(interaktīva nodarbība muzejā)

**Mērķis:** iepazīties ar minerāliem, kas sastopami Latvijā un citur pasaulē, kā arī saskatīt dabas daudzveidību.

**Mērķauditorija**: 1. - 9. klases skolēni (iespējams arī cita vecuma grupām).

**Skaits:** 5 – 10 dalībnieku.

**Ilgums:** 45 minūtes – 1 stunda.

**Izvēlētās metodes:**

* iepazīšanās ar minerāliem ekspozīcijā;
* eksperimentu veikšana, minerālu īpašību konstatēšana;
* diskusija par dabas minerālvielu noderīgumu.

**Sagaidāmie rezultāti:** skolēni apgūst zināšanas par minerāliem dabā, iegūst prasmes to atpazīšanai, spēj izdarīt secinājumus par dabas minerālvielu daudzveidību un noderību cilvēkiem.

**Nodarbības saturs:**

Skolēni tiek iepazīstināti ar Ģeoloģijas ekspozīcijā redzamajiem minerāliem un dzird stāstījumu par daudziem no tiem. Praktiskajā nodarbībā skolēni apgūst vienkāršākās minerālu diagnostikas metodes. Paši var atpazīt biežāk sastopamos. Notiek diskusija par cilvēkam nepieciešamām dabas minerālvielām.

**Dalības maksa:**

* pirmsskolas un skolas vecuma bērniem – 3 EUR personai;
* pedagogam, kas pavada 10 cilvēku grupu – bez maksas;
* pilna cena – 4 EUR.